කෙසේ වෙතත් අධිකරණය සඳුදා දිනයේ යළි විවෘත කෙරෙන බවයි සෞඛ්‍ය වෛද්‍ය නිලධාරී කාර්යාලය සඳහන් කළේ.මේ අතර ඉන්දියාවෙන් මෙරටට හිමිවන කොව්ඩ් එන්නත් ගෙන්වීමෙන් අනතුරුව එන්නත්කරණ ක්‍රියාවලිය පවත්වාගෙන යායුතු ආකාරයට සම්බන්ධයෙන් විශේෂ පෙරහුරුවක් අද පෙරවරුවේ පිළියන්දල සෞඛ්‍ය වෛද්‍ය නිලධාරී කාර්යාලයේදී සිදු කෙරුණා.මේ අතර කටුනායක ගුවන් තොටුපලෙන් අද උදෑසන 8.30 න් අවසන් වූ පැය 24 ක කාලය තුළ මගී ගුවන් යානා මෙහෙයුම් 23 ක් සිදු කොට ඇති අතර ගුවන් මගීන් 1,044 දෙනෙකුට ගමන් පහසුකම් සළසා දී තිබෙනවා.මේ අතර, පේරාදෙණිය ශික්ෂණ රෝහලේ වෛද්‍යවරයෙකුට බැන තර්ජනය කිරීම පිළිබඳව ප්‍රශ්න කිරීම සඳහා කෑගල්ලේ ධම්මික බණ්ඩාර කෑගල්ල කොට්ඨාස අපරාධ මර්ධන ඒකකයට ගෙන්වා තිබෙනවා.